השטן לובשת פראדה 2

השטן לובשת פראדה 2 (באנגלית: The Devil Wears Prada 2) הוא סרט דרמה קומית אמריקאי, המשמש כהמשך ישיר לסרט "השטן לובשת פראדה" משנת 2006. התסריט נכתב על ידי אלין ברוש מקנה, והוא מבוסס על הרומן "הנקמה לובשת פראדה" מאת לורן וייסברגר. בסרט מככבים מריל סטריפ, אן האת'וויי, אמילי בלאנט וסטנלי טוצ'י, ששבים לגלם את דמויותיהם מהסרט המקורי.

הסרט עתיד לעלות לאקרנים בארצות הברית ב-1 במאי 2026.

תקציר העלילה
עלילת הסרט עוקבת אחר מאבקה של מירנדה פריסטלי נגד אמילי צ'רלטון, עוזרתה לשעבר שהפכה ליריבתה, בעודן מתחרות על הכנסות מפרסום על רקע ירידה במדיה המודפסת בזמן שמירנדה מתקרבת לפרישה.

צוות השחקנים
 מריל סטריפ – מירנדה פריסטלי
 אן האת'וויי – אנדריאה "אנדי" סאקס
 אמילי בלאנט – אמילי צ'רלטון
 סטנלי טוצ'י – נייג'ל קיפלינג
  – לילי
  – אירוו רביץ
 קנת בראנה – בעלה של מירנדה
 סימון אשלי
 ג'סטין ת'רו – בעלה של אמילי
 לוסי לו

 קיילב הירון
 הלן ג'י. שן

 בי ג'יי נובאק

 רייצ'ל בלום 
 סידני סוויני
 דונטלה ורסצ'ה
 ליידי גאגא

הפקה
פיתוח
בשנת 2013 פרסמה לורן וייסברגר את הספר "הנקמה לובשת פראדה" – רומן המשך ל"השטן לובשת פראדה" – אך השחקניות מריל סטריפ ואן האת'וויי לא הביעו עניין בעיבוד קולנועי עבורו, כאשר סטריפ צוטטה כאומרת שאינה מעוניינת, והאת'וויי אמרה כי הייתה שמחה לשוב ולעבוד עם אותו צוות ההפקה, אך על "משהו שונה לחלוטין".

עם זאת, בדיווחים מיולי 2024 צוין כי אולפני וולט דיסני, חברת האם של אולפני המאה ה-20, החלה לקדם את הסרט, ופתחה מגעים רשמיים עם השחקנים המקוריים.

ביולי 2024 דווח רשמית כי סרט המשך ישיר ל"" נמצא בפיתוח, כאשר התסריטאית אלין ברוש מקנה שבה לכתוב את התסריט, וארבעת שחקני המפתח מהסרט המקורי – סטריפ, האת'וויי, בלאנט וטוצ'י – ישובו לגלם את דמויותיהם. עוד נמסר כי דייוויד פרנקל, שביים את הסרט המקורי, נמצא במשא ומתן על שיבה לבימוי סרט ההמשך. ביוני 2025 אושר רשמית כי פרנקל ישוב לביים את סרט ההמשך.
 ליהוק 
ביוני 2025 פורסם כי לצוות השחקנים הצטרף קנת בראנה. ביולי 2025 נודע כי  ו ישובו לגלם את דמויותיהם מהסרט המקורי, ולצדם לוהקו גם סימון אשלי, לוסי לו, ג'סטין ת'רו, בי ג'יי נובאק, , רייצ'ל בלום ו לצוות השחקנים. ב-7 באוגוסט 2025 נצפתה סידני סוויני על הסט לצד בלאנט.

במהלך אוקטובר 2025 נחשף כי דונטלה ורסצ'ה צולמה עבור הופעת קמע והוכרז כי ליידי גאגא תופיע בסרט. בנובמבר 2025 פורסם כי גם קיילב הירון, הלן ג'י. שן,  וקאלום הרפר לוהקו לתפקידים משניים.
 צילומים 
צילומי הסרט החלו ב-30 ביוני 2025. סטריפ, האת'וויי וטוצ'י צילמו סצנות בעיר ניו יורק במהלך השבוע של 21 ביולי, ובשבוע שלאחר מכן נצפתה גם אמילי בלאנט. ב-5 באוגוסט צולמה סצנה משותפת של האת'וויי ובראמל.

ב-10 בספטמבר 2025 צולמה סצנה מרכזית בנמל התעופה ניוארק. ב-27 בספטמבר צולמו טוצ'י וסטריפ במהלך תצוגת האופנה של דולצ'ה וגבאנה בשבוע האופנה במילאנו. צילומים נוספים התקיימו במילאנו, איטליה בין 6–18 באוקטובר. סימון אשלי סיימה את צילומי הסצנות בהשתתפותה ב-17 באוקטובר, והצילומים הסתיימו רשמית ב-20 באוקטובר 2025.

הפצה
הסרט עתיד לעלות לאקרנים בארצות הברית ב-1 במאי 2026. נכון לשנת 2025, הקדימון הראשון לסרט הפך לקדימון הנצפה ביותר ב-15 השנים האחרונות עבור סרט קומדיה, עם 181.5 מיליון צפיות ב-24 השעות הראשונות להפצתו.

קישורים חיצוניים

כתבות:


הערות שוליים

קטגוריה:סרטים המבוססים על רומנים אמריקאים
קטגוריה:סרטים אמריקאיים מבוססי ספרים
קטגוריה:סרטי דרמה קומית אמריקאיים
קטגוריה:סרטי פוקס המאה ה-20
קטגוריה:עיתונות בקולנוע
קטגוריה:ניו יורק בקולנוע
קטגוריה:סרטים על אופנה
קטגוריה:סרטי המשך אמריקאיים
קטגוריה:סרטי דייוויד פרנקל
קטגוריה:סרטים אמריקאיים משנת 2026